શહેરના જંગલેશ્વરમાં રહેતા આમેનાબેન સુફિયાન ખોલેરા નામના મુસ્લિમ પરિણીતાએ મોરબી રહેતા પતિ સુફિયાન ઓસ્માણભાઇ ખોલેરા સામે મહિલા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓ અઢી મહિનાથી પિયરમાં રહે છે તેમને સંતાનમાં 3 વર્ષનો દીકરો શાહનવાઝ અને 1 માસની દીકરી અલવીના છે 4 વર્ષ પહેલા લગ્ન થયા હતા લગ્ન બાદ મોરબી સંયુક્ત કુટુંબમા રહેતા હતા લગ્નજીવન દરમિયાન પુત્રના જન્મ પછી પતિ દારૂ પી મારકૂટ કરી ત્રાસ ગુજારતો હતો અને બીભત્સ ગાળો ભાંડતો હતો સાસુ પણ મારકૂટ કરી ગાળો આપી ત્રાસ આપતા હતા પતિ દારૂ પીધા બાદ મને અને પિયરિયાંને મારી નાખવાની ધમકી આપતા હું માવતરે જતી રહેતા પિયર પક્ષ તરફથી સમાધાન કરી લેતા ફરીથી સાસરે જતી રહી હતી આઠમો મહિનો ચાલતો હતો ત્યારે પણ પતિએ મારકૂટ કરી ધમકી આપી હતી તબિયત ખરાબ હોવાથી પિયરમાં ફોન કરતા મને રાજકોટ લઇ આવેલ અને દીકરીનો જન્મ થયો હતો આ અંગે ફરિયાદ નોંધાવતા એએસઆઇ આર એમ સાવલીયા વધુ તપાસ ચલાવી રહ્યા છે.